**PARTNERSTVO S LOKALNOM ZAJEDNICOM U ŠKOLSKOM KURIKULUMU ZA POTICANJE PODUZETNIČKIH KOMPETENCIJA**

Vesnica Mlinarević

Josip Juraj Strossmayer University of Osijek

Faculty of Education in Osijek

Cara Hadrijana 10,

31 000 Osijek, Croatia

vmlinarevic@foozos.hr

Phone: +38531321703

Ružica Tokić

Josip Juraj Strossmayer University of Osijek

Faculty of Education in Osijek

Cara Hadrijana 10,

31 000 Osijek, Croatia

rtokic@foozos.hr

Phone: +38531321726

**Autor za korespondenciju**:

Ružica Tokić

Sveučilište Josipa Jurja Strossmayera u Osijeku

Fakultet za odgojne i obrazovne znanosti u Osijeku

Cara Hadrijana 10,

31 000 Osijek, Hrvatska

rtokic@foozos.hr

Tel: +38531321726

**Sažetak**: Prepoznatljivost škole ogleda se u školskom kurikulumu i obilježjima nacionalnog kurikuluma kojima se organizira prepoznatljiv odgojni i obrazovni rad te aktivnosti. Rad daje teorijski i zakonsko legislativni okvir te rezultate analize školskih kurikuluma triju osnovnih i triju srednjih škola (aktivnosti škole prema lokalnoj zajednici i integracija društvenih aktivnosti lokalne zajednice u školskom kurikulumu). Temeljna područja školskog kurikuluma čine učinkovitost škole, proces učenja i poučavanja, školski menadžment, profesionalnost nastavnika te strategije razvoja kvalitete. Školskim se kurikulumom planiraju aktivnosti svih predmeta, projekata te izvannastavnih i izvanškolskih aktivnosti. Svaka škola donosi kurikulum koji je usklađen s njenim optimalnim mogućnostima i zahtjevima nacionalnog kurikuluma. Školskim se kurikulumom planira suživot učenika, učitelja, roditelja, školskog menadžmenta i lokalne zajednice. Školski kurikulum se razvija u skladu s lokalnim i društvenim potrebama, a usmjeren je kvaliteti i autonomnosti škole. Partnerstvo škole i lokalne zajednice smanjuje međusobne razlike, socijalizira i inkulturira sudionike, potiče razvoj poduzetničkih kompetencija te je poželjno da kulturni, gospodarski i društveni događaji, u kontekstu pedagoških vrijednosti, imaju svoje mjesto u radu škole. Takav oblik interakcije zahtijeva učenički i nastavnički društveni angažman, poznavanje vrijednosti pojedinih institucija i poduzeća te utječe na povjerenje i partnerstvo u povezivanju sa školom. Uspješna je suradnja dvosmjerna i vodi partnerstvu. Aktivno participiraju svi i stvara se repertoar projekata i aktivnosti koji unaprjeđuju kvalitetu kurikulumske kulture škole i kulturu lokalne zajednice.

**Ključne riječi:** školski kurikulum, poduzetništvo, partnerstvo, lokalna zajednica

**Biografija:**

Izv. prof. dr. Vesnica Mlinarević i prodekanica za nastavu Fakulteta za odgojne i obrazovne znanosti istražuje temeljna područja kulture odgojno-obrazovnog rada/nastave; obrazovanje Roma i interkulturalizam; skriveni kurikulum i kompetencije nastavnika. Objavljivala je znanstvene i stručne radove u časopisima te u zbornicima s međunarodnih i domaćih znanstvenih i stručnih skupova, 80tak znanstvenih radova i nekoliko stručnih. Suautorica je dvije znanstvene monografije. Sudjelovala je u radu više od 40 znanstvenih međunarodnih konferencija. Sudjelovala je na međunarodnim i stručnim skupovima. Bila je članica programskih odbora znanstvenih i stručnih skupova. Sudjelovala je u radu dva međunarodna i dva domaća znanstvena projekta.

Ružica Tokić je magistra edukacije engleskog jezika i književnosti te magistra pedagogije. Zaposlena je na Fakultetu za odgojne i obrazovne znanosti u Osijeku na mjestu asistentice iz područja pedagogije. Trenutno pohađa Poslijediplomski doktorski studij Pedagogija i kultura suvremene škole na Filozofskom fakultetu u Osijeku. Područja interesa su obiteljska pedagogija, poduzetničke kompetencije učenika, rano učenje te suvremeno djetinjstvo.